Αυτό το λήμμα αφορά το **τμήμα καλαθοσφαίρισης ανδρών** του Κεραυνού.  Για ευρύτερο σύλλογο, δείτε: Α.Γ.Σ. Κεραυνός Αιγίου.     

Ο **Αθλητικός Γυμναστικός Σύλλογος Κεραυνός Αιγίου** είναι ελληνικό αθλητικό σωματείο που δραστηριοποιείται στην πόλη του Αιγίου, στο Νομό Αχαΐας, όπου και βρίσκεται η έδρα του, το Κλειστό Γυμναστήριο Αιγίου χωρητικότητας 550 θέσεων καθημένων. Επίσημο έτος ίδρυσής του είναι το 1981 και αγωνίζεται με χρώματα το κίτρινο και το μπλε. Διατηρεί τμήματα καλαθοσφαίρισης όλων των ηλικιακών ομάδων.

Ιστορική αναδρομή
-----------------

Ο Κεραυνός Αιγίου ξεκίνησε την πορεία του το 1981 αγωνιζόμενος στα τοπικά πρωταθλήματα της Ε.Σ.Κ.Α.Η. Αναδείχθηκε τέσσερις φορές Πρωταθλητής στην κορυφαία κατηγορία της Ένωσης και συγκεκριμένα κατά τη λήξη των περιόδων 1989 · 1994 · 1999 · 2003.

#### Άνοδος στη Γ' Εθνική (2003-2006)

Την αγωνιστική περίοδο 2003-04 συμμετείχε στο Πρωτάθλημα της Γ' Εθνικής Κατηγορίας και συγκεκριμένα στον 1ο Όμιλο Νότου όπου τερμάτισε στην 8η θέση. Τη χρονιά 2004-05 ολοκλήρωσε τις αγωνιστικές του υποχρεώσεις τρεις θέσεις υψηλότερα, δηλαδή στην 5η. Σημαντική χρονιά ήταν η περίοδος 2005-06 οπότε και τερμάτισε στην κορυφή της βαθμολογίας στον όμιλό του με 20 νίκες και 4 ήττες.

#### Πορεία στη Β' και την Α2 Εθνική (2006-2010)

Το ξεκίνημα του συλλόγου στη Β' Εθνική Κατηγορία υπήρξε δυναμικό, με το σύλλογο να ολοκληρώνει τις υποχρεώσεις του για την περίοδο 2006-07 στην 6η θέση. Στην πρώτη του συμμετοχή στη διοργάνωση του Κυπέλλου Ελλάδος, ο Κεραυνός Αιγίου ηττήθηκε στην 1η Αγωνιστική της Α' Φάσης από τον Κολοσσό Ρόδου με σκορ 67-72. Την επόμενη χρονιά, 2007-08, η ομάδα του Αιγίου βρέθηκε στην 4η θέση της τελικής βαθμολογίας. Το εισιτήριο στην ανώτερη κατηγορία αναμενόταν να δοθεί στις τρεις πρώτες ομάδες, ωστόσο η αποχώρηση από τα εθνικά πρωταθλήματα του Ιωνικού Λαμίας, προσέφερε την άνοδο στον Κεραυνό που ήταν πρώτος επιλαχών. Σε ό,τι αφορά το Κύπελλο, ο σύλλογος αποκλείστηκε στην πρεμιέρα από την Αναγέννηση Φλόγας με σκορ 78-69.

Κατά τη μοναδική περίοδο που ο Κεραυνός Αιγίου έχει συμμετάσχει στην Α2 Εθνική κατηγορία, 2008-09, κατετάγη 14ος σε σύνολο 16 συλλόγων ως άτυχος τετραπλής ισοβαθμίας και υποβιβάστηκε. Στο θεσμό του Κυπέλλου γνώρισε τον αποκλεισμό στη 2η Αγωνιστική της Α' Φάσης όταν ηττήθηκε με σκορ 81-75 από τον Ηλυσιακό.

Η αγωνιστική περίοδος 2009-10 υπήρξε η χειρότερη για το σύλλογο μετά από σειρά ετών, εφόσον κατετάγη τελευταίος στο Πρωτάθλημα της Β' Εθνικής με μόλις 8 νίκες κι ένα μηδενισμό. Ο σύλλογος αγωνίστηκε επίσης σε δύο αγώνες Κυπέλλου, γνωρίζοντας τον αποκλεισμό από τη Νήαρ Ηστ με σκορ 67-92.

#### Πτωτική πορεία (2010-2013)

Την επόμενη χρονιά, 2010-11, στα πλαίσια πλέον της Γ' Εθνικής, οι επιδόσεις της ομάδας υπήρξαν πολύ καλύτερες, κάτι που μεταφράστηκε στην κατάληψη της 5ης θέσης στην τελική βαθμολογία. Την περίοδο 2011-12, έχοντας συγκεντρώσει 15 νίκες και 7 ήττες, τερμάτισε στην 6η θέση της βαθμολογίας, μία χαμηλότερα από την προηγούμενη. Εν τέλει, τη χρονιά 2012-13, ο σύλλογος του Αιγίου δεν κατάφερε να τερματίσει ψηλότερα από την 9η θέση της τελικής κατάταξης, με επακόλουθο τον υποβιβασμό του στο τοπικό Πρωτάθλημα μετά από μία δεκαετή πορεία στις εθνικές κατηγορίες.

### Περίοδοι σε Εθνικές Κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαίος Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 1996-97 | 4 | Γ' Εθνική | 4 | - |  ? | - | - |  ? | - | - | - | - | - |
| 1997-98 | 4 | Γ' Εθνική | 9 | - | 12-14 | - | - |  ? | - | - | - | - | - |
| 1998-99 | 4 | Γ' Εθνική | 11 | - | 8-18 | - | - |  ? | - | - | - | - | - |
| 2003-04 | 4 | Γ' Εθνική | 8 | - | 14-12 | - | - |  ? | - | - | - | - | - |
| 2004-05 | 4 | Γ' Εθνική | 5 | - | 15-11 | - | - |  ? | - | - | - | - | - |
| 2005-06 | 4 | Γ' Εθνική | 1 | - | 20-4 | - | - |  ? | - | - | - | - | - |
| 2006-07 | 3 | Β' Εθνική | 6 | - | 19-11 | - | - |  ? | 1η - Α' Φάσης | 1 | - | - | - |
| 2007-08 | 3 | Β' Εθνική | 4 | - | 21-9 | - | - |  ? | 1η - Α' Φάσης | 1 | - | - | - |
| 2008-09 | 2 | Α2 Εθνική | 14 | - | 12-18 | - | - | Κώστας Κεφαλάς | 2η - Α' Φάσης | 2 | - | - | - |
| 2009-10 | 3 | Β' Εθνική | 16 | - | 8-21-1 | - | - |  ? | 2η - Α' Φάσης | 2 | - | - | - |
| 2010-11 | 4 | Γ' Εθνική | 5 | - | 15-11 | - | - | Παναγιώτης Δαουλάρης | - | - | - | - | - |
| 2011-12 | 4 | Γ' Εθνική | 6 | - | 15-7 | - | - |  ? | - | - | - | - | - |
| 2012-13 | 4 | Γ' Εθνική | 9 | - | 8-14 | - | - | Κώστας Κεφαλάς | - | - | - | - | - |
| 2014-15 | 4 | Γ' Εθνική | 7 | - | 14-12 | - | - | Κώστας Κεφαλάς | - | - | - | - | - |
| 2015-16 | 4 | Γ' Εθνική | 9 | - | 12-14 | - | - | Νίκος Μοσχοβάκης | - | - | - | - | - |
| 2016-17 | 4 | Γ' Εθνική | 9 | - | 11-17 | - | - | Δήμος Φωτίου | - | - | - | - | - |
| 2017-18 | 4 | Γ' Εθνική | 9 | - | 12-14 | - | - | Ανδρόνικος Γκιζόγιαννης | - | - | - | - | - |

Πρόσωπα
-------

Τρέχουσα αγωνιστική περίοδος
----------------------------

Κατά την τρέχουσα αγωνιστική περίοδο, 2013-14, ο Α.Γ.Σ. Κεραυνός Αιγίου διαγωνίστηκε στο Πρωτάθλημα της Α1 Κατηγορίας Ανδρών που διοργάνωσε η Ένωση Σωματείων Καλαθοσφαίρισης Αχαΐας-Ηλείας. Έχοντας συγκεντρώσει 25 νίκες και 1 ήττα, κατέλαβε την κορυφή του βαθμολογικού πίνακα της κανονικής περιόδου σε σύνολο 14 ομάδων. Ακολούθησαν Play-Offs ανόδου ανάμεσα στις ομάδες Γλαύκος, Παναχαϊκή, Κεραυνός και Ήφαιστος/Αχιλλέας, με τον Κεραυνό να καταλαμβάνει την πρώτη θέση και να πετυχαίνει την επιστροφή του στη Γ' Εθνική από το επόμενο φθινόπωρο. Συγκεκριμένα στον τελικό επικράτησε της Παναχαϊκής με σκορ 59-52 φέρνοντας τη σειρά των μεταξύ τους αγώνων μέσα στην περίοδο στο 3-0.

Έδρα του συλλόγου είναι το Κλειστό Γυμναστήριο Αιγίου, χωρητικότητας 550 θέσεων. Πρόεδρος του διοικητικού συμβουλίου είναι ο Χάρης Μπόγδανος. Καθήκοντα πρώτου προπονητή διατηρεί από τον Ιούνιο του 2014 ο Παναγιώτης Ζωντός, ο οποίος είχε καθίσει ξανά στον πάγκο των Αιγιωτών κατά την περίοδο 2009-10 στα πλαίσια της Β' Εθνικής.

Παραπομπές
----------

1. 1 2  «Ένωση Σωματείων Καλαθοσφαίρισης Αχαΐας-Ηλείας» Αρχειοθετήθηκε 2014-07-29 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
2. 1 2 3 4 5 6 7 8 9 10  «Βαθμολογίες Πρωταθλημάτων» Αρχειοθετήθηκε 2014-01-21 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
3. ↑  «Πρωταθλητές Γ' Εθνικής Ανδρών» Αρχειοθετήθηκε 2014-07-20 στο Wayback Machine. πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
4. ↑  «Κύπελλο Ελλάδας : Πρόκριση για Ρέθυμνο και Κολοσσό»[*νεκρός σύνδεσμος*], άρθρο στον ιστότοπο SportNet.gr (αναδημοσίευση), 20 Σεπτεμβρίου 2006.
5. ↑  «Αποσύρεται ο Ιωνικός Λ. αλλάζουν οι κατηγορίες», άρθρο στον ιστότοπο Contra.gr, 8 Σεπτεμβρίου 2008.
6. ↑  «Ανέβηκε ο Κεραυνός Αιγίου»[*νεκρός σύνδεσμος*], άρθρο στον ιστότοπο Sport24.gr, 8 Σεπτεμβρίου 2008.
7. ↑  «Είπε «αντίο» από το Κύπελλο»[*νεκρός σύνδεσμος*], άρθρο στον ιστότοπο του Σπορ FM Πάτρας, 19 Σεπτεμβρίου 2007.
8. ↑  «Υποβιβάσθηκε το Αίγιο, «σώθηκαν» Ολυμπιάδα Πατρών και Ερμής Λαγκαδά»[*νεκρός σύνδεσμος*], άρθρο στον ιστότοπο In.gr, Newsroom ΔΟΛ, 23 Μαΐου 2009.
9. ↑  «Προκρίθηκε από το ντέρμπι η Ολυμπιάδα», άρθρο στον ιστότοπο Contra.gr, 22 Οκτωβρίου 2008.
10. ↑  «Με κάτω τα χέρια»[*νεκρός σύνδεσμος*], άρθρο στον ιστότοπο της εφημερίδας «Τα Νέα της Αιγιαλείας», 28 Μαΐου 2010.
11. ↑  «Κεραυνός Αιγίου - Νήαρ Ηστ 67-92»[*νεκρός σύνδεσμος*], άρθρο στον ιστότοπο SuperBasket.gr, 30 Σεπτεμβρίου 2009.
12. ↑  «Υποβιβάστηκε ο Κεραυνός Αιγίου» Αρχειοθετήθηκε 2013-04-18 στο Wayback Machine. άρθρο στον ιστότοπο TheBest.gr, 15 Απριλίου 2013.
13. 1 2  «Βαθμολογία Α1 Κατηγορίας Ανδρών 2013-14 (Κανονική Περίοδος)» Αρχειοθετήθηκε 2016-02-16 στο Wayback Machine. πληροφορίες στον επίσημο ιστότοπο της Ε.Σ.Κ.Α.Η.
14. ↑  «Βαθμολογία Α1 Κατηγορίας Ανδρών 2013-14 (Play-Offs)» Αρχειοθετήθηκε 2016-03-05 στο Wayback Machine. πληροφορίες στον επίσημο ιστότοπο της Ε.Σ.Κ.Α.Η.
15. 1 2  «Στην Γ΄ Εθνική ο Κεραυνός Αιγίου 59-52 την Παναχαϊκή» Αρχειοθετήθηκε 2014-08-12 στο Wayback Machine. άρθρο στον ιστότοπο SportsHero.gr, 16 Μαΐου 2014.
16. ↑  «Κεραυνός Αιγίου: Με το …βάρος στο οικονομικό ξεκινά η επόμενη μέρα» Αρχειοθετήθηκε 2014-09-05 στο Wayback Machine. άρθρο στον ιστότοπο AigialeiaSpor.wordpress.com, 27 Μαΐου 2014.
17. ↑  «Στον Κεραυνό ο Ζωντός», άρθρο στον ιστότοπο InfoBasket.gr, 18 Ιουνίου 2014.
18. ↑  «Κεραυνός Αιγίου: Ο Παναγιώτης Ζωντός νέος προπονητής!» Αρχειοθετήθηκε 2014-08-21 στο Wayback Machine. άρθρο στον ιστότοπο AchaiaSports.gr, 18 Ιουνίου 2014.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* «1981 – 2016: 35 χρόνια Κεραυνός Αιγίου», αφιέρωμα στον ιστότοπο ProtiOnline.gr, 26 Μαρτίου 2016.

  

|  |  |  |  |  |  |
| --- | --- | --- | --- | --- | --- |
| 

| π • σ • ε
Ομάδες Α1 Κατηγορίας Ανδρών Ε.Σ.Κ.Α.Η. 2021-2022 |
| --- |
|  |
| 0 | 
* Ανδραβίδα
* Απολλωνιάδα Πατρών
* Αραχωβίτικα
* Γαλήνη Πατρών
* Ε.Α.Π.
* Έσπερος Παναγίας Αλεξιώτισσας
* Κεραυνός Αιγίου
* Νίκη Προαστείου
* Ολυμπιάδα Πατρών
* Παναχαϊκός
* Πατρών Ν.Ε.
* Προμηθέας 2014
 |  |

 |